techiaith/cofnodycynulliad_en-cy huggingface dataset:
English: Well, the Member is absolutely correct, one of the reasons why we need to take advantage of the summer months is because we can have more of our teaching done outside, and that's one of the reasons why we've taken the decision that we have. With regard to her points on promoting excellence in outdoor education, we're working with a range of stakeholders to ensure that resources and good practice are available to practitioners. Certainly, just prior to the pandemic, I had a meeting with Natural Resources Wales around the role that they could play as a statutory agency here in Wales to support this agenda, and we will work with a number of agencies to get best practice out there to schools. Your point is well made, and I will go back to ensure that that happens.
Welsh: Wel, mae'r Aelod yn hollol gywir, un o'r rhesymau pam y mae angen inni fanteisio ar fisoedd yr haf yw oherwydd y gallwn ni wneud mwy o'n haddysgu y tu allan, a dyna un o'r rhesymau pam yr ydym wedi gwneud y penderfyniad a wnaethom ni. O ran ei sylwadau ar hybu rhagoriaeth mewn addysg awyr agored, rydym yn gweithio gydag amrywiaeth o randdeiliaid i sicrhau bod adnoddau ac arferion da ar gael i ymarferwyr. Yn sicr, ychydig cyn y pandemig, cefais gyfarfod â Chyfoeth Naturiol Cymru ynglŷn â'r hyn y gallent ei wneud fel asiantaeth statudol yma yng Nghymru i gefnogi'r agenda hon, a byddwn yn gweithio gyda nifer o asiantaethau i sicrhau bod ysgolion yn defnyddio'r arferion gorau. Mae eich sylw yn un da, a byddaf yn sicrhau bod hynny'n digwydd.
English: Sorry, I was using the mouse that doesn't work. [ Laughter.] Diolch, Dirprwy Lywydd. Minister, I wonder if you could just give us a little bit more information about the education of the under-fives that you mentioned earlier in answer to Darren Millar. I think you said that it's impossible to really adhere to social distancing with that sort of age group, and I think you mentioned that it was probably easier to divide them into small groups. It strikes me that some nurseries in urban areas are much smaller, there is much less space and so they may find that much more difficult to do than nurseries in rural areas. I wonder if any of that has been looked at or considered.
Welsh: Mae'n ddrwg gennyf, roeddwn i'n defnyddio'r llygoden sydd ddim yn gweithio. [ Chwerthin.] Diolch, Dirprwy Lywydd. Gweinidog, tybed a allech chi roi ychydig mwy o wybodaeth i ni am addysg y rhai dan bump oed y gwnaethoch chi sôn amdanyn nhw yn gynharach wrth ateb Darren Millar. Rwy'n credu eich bod wedi dweud ei fod yn amhosib glynu mewn gwirionedd at ymbellhau cymdeithasol gyda'r math hwnnw o grŵp oedran, ac rwy'n credu eich bod wedi sôn ei bod hi'n debygol ei bod hi'n haws eu rhannu'n grwpiau bach. Mae'n ymddangos i mi fod rhai meithrinfeydd mewn ardaloedd trefol yn llawer llai, bod llawer llai o ofod ac felly efallai eu bod yn ei chael hi'n llawer anos gwneud hynny na meithrinfeydd mewn ardaloedd gwledig. Tybed a edrychwyd ar neu a ystyriwyd unrhyw ran o hynny.
English: Thank you, Nick. In publishing guidance next week, obviously that is the national context in which we expect operators, institutions and settings to operate, but as I said in answer to Mr Reckless earlier, I have to accept that one size does not fit all and we have to rely on the professional discretion and the professionalism of setting leaders and individual headteachers. If we're thinking about private childcare, that may need - and we all have to accept that it may lead to some variation in the numbers that are back and the ability of individual settings to respond. And I think that whilst often as politicians we like things to be very neat, uniform and tidy - it appeals to our natures - in this circumstance, we have to have some flexibility to recognise, as you've just said, individual buildings and settings can do things in different ways, and we have to recognise that.
Welsh: Diolch, Nick. Wrth gyhoeddi'r canllawiau yr wythnos nesaf, yn amlwg dyna'r cyd-destun cenedlaethol yr ydym yn disgwyl i ddarparwyr, sefydliadau a lleoliadau weithredu ynddo, ond fel y dywedais wrth ateb Mr Reckless yn gynharach, rhaid i mi dderbyn nad yw un ateb yn addas i bob sefyllfa a rhaid i ni ddibynnu ar grebwyll proffesiynol a phroffesiynoldeb arweinwyr lleoliadau a phenaethiaid unigol. Os ydym yn meddwl am ofal preifat i blant, efallai y bydd angen hynny - ac mae'n rhaid i bob un ohonom ni dderbyn y gallai arwain at rywfaint o amrywiad yn y niferoedd sy'n dychwelyd ac yng ngallu lleoliadau unigol i ymateb. Ac rwy'n credu, er ein bod ni fel gwleidyddion yn aml yn hoffi i bethau fod yn dwt, yn unffurf ac yn daclus - mae'n apelio at ein natur - yn y sefyllfa hon, mae'n rhaid i ni gael rhywfaint o hyblygrwydd i gydnabod, fel rydych chi newydd ei ddweud, y gall adeiladau a lleoliadau unigol wneud pethau mewn ffyrdd gwahanol, ac mae'n rhaid i ni gydnabod hynny.
English: Item 6 on the agenda this afternoon is a statement by the Minister for Housing and Local Government on homelessness, and I call on the Minister for Housing and Local Government, Julie James.
Welsh: Eitem 6 ar yr agenda y prynhawn yma yw datganiad gan y Gweinidog Tai a Llywodraeth Leol ar ddigartrefedd, a galwaf ar y Gweinidog Tai a Llywodraeth Leol, Julie James.
English: No, you're okay. Carry on.
Welsh: Na, rydych chi'n iawn. Ewch ymlaen.
English: I was just going to say, that would be very much part of the mix and we expect that kind of thing to feature in the plans as we go forward.
Welsh: Roeddwn i ar fin dweud, byddai hynny yn sicr yn rhan o'r gymysgedd ac rydym ni'n disgwyl y bydd y math hwnnw o beth yn ymddangos yn y cynlluniau wrth i ni symud ymlaen.
English: Sorry, we can't hear you. Sorry. Can somebody sort Delyth's mike out, please? Try again.
Welsh: Sori, dydyn ni ddim yn eich clywed chi. Mae'n ddrwg gen i. A all rhywun helpu Delyth gyda'i meic, os gwelwch yn dda? Trïwch eto.
English: Yes, fine.
Welsh: Ydym, yn iawn.
English: Thank you for that, Minister. A further issue I wanted to raise was the support that's offered to people with no recourse to public funds. Now, that status is a legacy of Tony Blair's attempt to appease the Daily Mail all those years ago, and it has left a long and bloody legacy. We know that Shelter Cymru and others have been writing about the problems it's caused migrant women since at least 2010. Now, unfortunately that status is still in place, and people with no recourse to public funds have been unable to access universal credit, the furlough scheme and other support services. So, could you assure us, Minister, that your measures to end homelessness will not ignore the plight of that group of people. And, finally, I'd like to ask about the more general long-term lessons that we can learn from this pandemic. We know that poorer communities have been hit harder by the crisis. And one reason we can probably surmise about this is the closer proximity of houses in poorer areas, the risk of overcrowding and, of course, poorer conditions of the houses making underlying health conditions more prevalent. Minister, will you be looking at changes to the planning system in the near future to address these factors so that future housing estates can be made pandemic proof?
Welsh: Diolch am hynna, Gweinidog. Mater arall yr oeddwn i'n dymuno ei godi oedd y cymorth sy'n cael ei gynnig i bobl nad oes ganddyn nhw hawl i gael arian cyhoeddus. Nawr, mae'r statws hwnnw yn etifeddiaeth ymgais Tony Blair i dawelu'r Daily Mail flynyddoedd yn ôl, ac mae wedi gadael etifeddiaeth hir a gwaedlyd. Rydym ni'n gwybod bod Shelter Cymru ac eraill wedi bod yn ysgrifennu am y problemau y mae wedi eu hachosi i fenywod mudol ers o leiaf 2010. Nawr, yn anffodus mae'r statws hwnnw ar waith o hyd, ac nid yw pobl nad oes ganddyn nhw hawl i gael arian cyhoeddus wedi gallu cael credyd cynhwysol, y cynllun ffyrlo na gwasanaethau cymorth eraill. Felly, a wnewch chi roi sicrwydd i ni, Gweinidog, na fydd eich mesurau chi i roi terfyn ar ddigartrefedd yn anwybyddu sefyllfa'r grŵp hwnnw o bobl. Ac, yn olaf, hoffwn i ofyn am y gwersi hirdymor mwy cyffredinol y gallwn eu dysgu o'r pandemig hwn. Rydym ni'n gwybod bod yr argyfwng wedi effeithio'n fwy garw ar gymunedau tlotach. Ac un o'r rhesymau y gellir eu tybio dros hyn, mae'n debyg, yw bod tai mewn ardaloedd tlotach yn nes at ei gilydd, y risg o orlenwi ac, wrth gwrs, cyflwr gwaeth y tai yn arwain at gyflyrau iechyd sylfaenol i fod yn fwy cyffredin. Gweinidog, a fyddwch chi'n ystyried newidiadau i'r system gynllunio yn y dyfodol agos er mwyn mynd i'r afael â'r ffactorau hyn fel y gall ystadau tai yn y dyfodol gael eu gwneud yn ddiogel rhag pandemig?
English: Minister, as you know, the committee that I chair, the Equality, Local Government and Communities Committee has taken a particular interest in rough sleeping and Welsh Government policy. Indeed, we've done two reports in this Assembly, one at the end of last year on specialist services with regard to mental health and substance misuse, and one the year before more generally. So, having given that priority and focus to rough sleeping as a committee, it's very pleasing indeed to see this progress at a time of crisis, as you've stated, and it does show that even in the midst of responding to such a crisis, it is possible to salvage some positives from the general misery, as it were, and it's really, really important to do that to show that there is some room for optimism. So, I do think that you and Welsh Government deserve a lot of congratulations for this funding and this policy, working together with key partners such as the local authorities, the health sector, the third sector, registered social landlords and voluntary organisations. I think it really has been a team effort and I think that, again, reflects one of the challenges and more positive responses through the pandemic, which has seen organisations, communities and sectors pulling together for the common good, recognising the scale of the progress that we need to make and the challenge that we face. So, it really is very, very good to see all of that. As a community, we were looking -
Welsh: Gweinidog, fel y gwyddoch chi, mae'r pwyllgor yr wyf i'n ei gadeirio, y Pwyllgor Cydraddoldeb, Llywodraeth Leol a Chymunedau wedi cymryd diddordeb arbennig mewn cysgu ar y stryd a pholisi Llywodraeth Cymru. Yn wir, rydym ni wedi llunio dau adroddiad yn y Cynulliad hwn, un ddiwedd y llynedd ar wasanaethau arbenigol o ran iechyd meddwl a chamddefnyddio sylweddau, ac un mwy cyffredinol y flwyddyn gynt. Felly, ar ôl rhoi'r flaenoriaeth honno a'r pwyslais hwnnw i gysgu ar y stryd fel pwyllgor, mae'n braf iawn gweld y cynnydd hwn ar adeg o argyfwng, fel yr ydych chi wedi ei nodi, ac mae'n dangos, hyd yn oed wrth ymateb i argyfwng o'r fath, ei bod hi'n bosibl cael rhai pethau cadarnhaol o'r trallod cyffredinol, fel petai, ac mae'n wirioneddol bwysig gwneud hynny i ddangos bod rhyw lygedyn o obaith. Felly, rwy'n credu eich bod chi a Llywodraeth Cymru yn haeddu llongyfarchiadau mawr am y cyllid hwn a'r polisi hwn, gan weithio gyda phartneriaid allweddol fel yr awdurdodau lleol, y sector iechyd, y trydydd sector, landlordiaid cymdeithasol cofrestredig a mudiadau gwirfoddol. Rwy'n credu y bu'n ymdrech tîm wirioneddol ac rwy'n credu bod hynny, unwaith eto, yn adlewyrchu un o'r heriau a'r ymatebion mwy cadarnhaol drwy'r pandemig, sydd wedi arwain at sefydliadau, cymunedau a sectorau yn cyd-dynnu er lles y bobl, gan gydnabod maint y cynnydd y mae angen i ni ei wneud a'r her yr ydym ni'n ei hwynebu. Felly, mae'n wirioneddol dda gweld hynny i gyd. Fel cymuned, roeddem ni'n gobeithio -
English: Could you come to a question, please?
Welsh: A wnewch chi ddod at gwestiwn, os gwelwch yn dda?
English: Could I just say - I will, Dirprwy Lywydd - as a committee, we're looking for that sort of preventative approach - housing first. We met with the action group, and we were looking for the sort of corporation rights that - [ Inaudible.] - achieve. So, what I'd really like to know in terms of follow-up planning and to avoid slipping back, because people in Newport tell me they're so pleased to see the progress made, but are obviously very concerned that we don't see any slipping back, we know that we're going to have an economic crisis and we're going to have great difficulties with public spending, Minister. So, in looking at how we avoid any slippage and, as the saying goes, build, act better for the future, are you really looking at the scale of those economic and public spending issues that we're going to face, and are you confident that, with your announcements, with a new approach, with the funding, we will be able to sustain the progress made?
Welsh: A gaf i ddweud - gwnaf, Dirprwy Lywydd - fel pwyllgor, rydym ni'n gobeithio am y math hwnnw o ddull ataliol - tai yn gyntaf. Fe wnaethom ni gyfarfod â'r grŵp gweithredu, ac roeddem ni'n chwilio am y math o hawliau corfforaethol sy'n - [ Anghlywadwy.] - cyflawni. Felly, yr hyn yr hoffwn i ei wybod yn fawr o ran cynllunio dilynol ac osgoi llithro'n ôl, oherwydd mae pobl yng Nghasnewydd yn dweud wrthyf i eu bod nhw mor falch o weld y cynnydd sydd wedi ei wneud, ond eu bod nhw'n poeni'n fawr, yn amlwg, nad ydym ni'n gweld unrhyw lithro yn ôl, rydym ni'n gwybod ein bod ni'n mynd i gael argyfwng economaidd a'n bod ni'n mynd i gael anawsterau mawr o ran gwariant cyhoeddus, Gweinidog. Felly, wrth ystyried sut yr ydym ni'n osgoi unrhyw lithriant ac, yn ôl y dywediad, adeiladu, gweithredu'n well ar gyfer y dyfodol, a ydych chi'n ystyried o ddifrif faint y problemau economaidd a gwariant cyhoeddus a fydd yn ein hwynebu, ac a ydych chi'n hyderus, gyda'ch cyhoeddiadau, gyda dull newydd, gyda'r cyllid, y byddwn ni'n gallu cynnal y cynnydd a wnaed?
English: Thank you for the statement. I would like to place on record my thanks to our local authority, Conwy County Borough Council for their partnership working and immense support given to our homeless here in Aberconwy. We have seen residential units placed in Llandudno and Colwyn Bay to house our very vulnerable homeless and rough sleepers, and they've carried it out in such a speedy manner during this pandemic emergency. However, I must agree with the Salvation Army that a focus must also be on tackling the reasons why people become homeless in the first instance. So, my questions are: will our local authorities be able to apply for some of the £20 million funding to support proposals for targeting causes of homelessness, as part of your announced phase 2 plans, and also, as the National Residential Landlords Association have highlighted, there are many situations where tenants are now facing huge commitments and struggles to afford their housing. Will you clarify if these current restrictions will not prevent them from sourcing and indeed moving into affordable accommodation at this time?
Welsh: Diolch am y datganiad. Hoffwn i gofnodi fy niolch i'n hawdurdod lleol ni, Cyngor Bwrdeistref Sirol Conwy am eu gwaith partneriaeth a'r gefnogaeth aruthrol a roddwyd i'n pobl ddigartref yma yn Aberconwy. Rydym ni wedi gweld unedau preswyl yn cael eu lleoli yn Llandudno a Bae Colwyn i ddarparu llety i'n pobl ddigartref ac sy'n cysgu ar y stryd sy'n hynod agored i niwed, ac maen nhw wedi ei wneud mewn modd mor gyflym yn ystod argyfwng y pandemig hwn. Fodd bynnag, mae'n rhaid i mi gytuno â Byddin yr Iachawdwriaeth bod yn rhaid canolbwyntio hefyd ar fynd i'r afael â'r rhesymau pam mae pobl yn mynd yn ddigartref yn y lle cyntaf. Felly, fy nghwestiynau i yw: a fydd ein hawdurdodau lleol yn gallu gwneud cais am rywfaint o'r £20 miliwn o gyllid i gefnogi cynigion ar gyfer targedu achosion digartrefedd, yn rhan o'ch cynlluniau cam 2 a gyhoeddwyd, a hefyd, fel y mae Cymdeithas Genedlaethol y Landlordiaid Preswyl wedi tynnu sylw ato, ceir llawer o sefyllfaoedd lle mae tenantiaid yn wynebu ymrwymiadau ac anawsterau enfawr erbyn hyn i fforddio eu tai. A wnewch chi egluro na fydd y cyfyngiadau presennol hyn yn eu hatal rhag cael gafael ar lety fforddiadwy, ac, yn wir, symud i mewn iddo ar yr adeg hon?
English: Minister, thank you for your statement today. I've just got some questions around the finer details of what you're able to extrapolate from the data that you do have. For example, are you seeing any unexpected trends or links in terms of characteristics protected under the Equality Act 2010, in terms of those who are currently homeless in Wales? Are there any regional variations that stand out to you in terms of the geography of Wales, too? And, finally, in terms of the duration of the homelessness that we are seeing, what sort of data is emerging around whether the homelessness is mostly on a short or a long-term basis, because, clearly, there are lessons that we can learn from examining the data in such detail?
Welsh: Gweinidog, diolch am eich datganiad heddiw. Mae gen i rai cwestiynau ynghylch manylion yr hyn yr ydych chi'n gallu ei dynnu o'r data sydd gennych chi. Er enghraifft, a ydych chi'n gweld unrhyw dueddiadau neu gysylltiadau annisgwyl o ran nodweddion sydd wedi'u gwarchod o dan Ddeddf Cydraddoldeb 2010, o ran y rhai sy'n ddigartref yng Nghymru ar hyn o bryd? A oes unrhyw amrywiadau rhanbarthol sy'n amlwg i chi o ran daearyddiaeth Cymru hefyd? Ac, yn olaf, o ran hyd y digartrefedd yr ydym ni'n ei weld, pa fath o ddata sy'n dod i'r amlwg o ran a yw digartrefedd yn fyrdymor neu'n hirdymor yn bennaf, oherwydd, yn amlwg, ceir gwersi y gallwn ni eu dysgu o archwilio'r data mor fanwl?
English: Thank you, Minister, for your statement. I have to say that, as the chair of the cross-party group on the armed forces and cadets, I was a little bit disappointed that in your earlier response to a question on veterans you suggested that the Welsh Government was not collecting data regarding those who've been rehomed during the pandemic and what proportion of those are people from the veteran community. You'll be aware that there's a great deal of good work being done by organisations like Alabaré and their homes for veterans here in Wales. They've got a home just down the road from me here in Colwyn Bay, and they're prepared to do even more, provided they know where the need actually lies. So, can I ask what work will you do with local authorities now in order to try to track what proportion of those that are currently in temporary accommodation are people from the veteran community, in order that you can engage further with the good organisations like Alabaré that are out there that want to do more and are simply looking for the places in which they can develop these sorts of facilities that they've already established so successfully elsewhere?
Welsh: Diolch, Gweinidog, am eich datganiad. Mae'n rhaid i mi ddweud, fel cadeirydd y grŵp trawsbleidiol ar y lluoedd arfog a'r cadetiaid, fy mod i'n siomedig braidd i chi awgrymu yn eich ateb cynharach i gwestiwn am gyn-filwyr nad oedd Llywodraeth Cymru yn casglu data ar y rhai sydd wedi cael eu hailgartrefu yn ystod y pandemig a pha gyfran o'r rhain sy'n bobl o'r gymuned o gyn-filwyr. Byddwch chi'n ymwybodol bod llawer iawn o waith da yn cael ei wneud gan sefydliadau fel Alabaré a'u cartrefi i gyn-filwyr yma yng Nghymru. Mae ganddyn nhw gartref i lawr y ffordd nepell oddi wrtha i yma ym Mae Colwyn, ac maen nhw'n barod i wneud mwy eto, cyn belled â'u bod nhw'n gwybod ble mae'r angen mewn gwirionedd. Felly, a gaf i ofyn pa waith y byddwch chi'n ei wneud gydag awdurdodau lleol nawr i geisio olrhain pa gyfran o'r rhai sydd mewn llety dros dro ar hyn o bryd sy'n bobl o'r gymuned o gyn-filwyr, fel y gallwch chi ymgysylltu ymhellach â'r sefydliadau da fel Alabaré sydd ar gael ac sy'n dymuno gwneud mwy ac sy'n chwilio am y mannau lle gallan nhw ddatblygu'r mathau hyn o gyfleusterau y maen nhw eisoes wedi eu sefydlu mor llwyddiannus mewn mannau eraill?
English: Yes, Darren, I'm very happy to work with them. Actually, local authorities already work with a large range of veteran organisations, and, as I said, Hannah has met with a very large number of them. I myself have met with a slightly smaller number of them. So, we're very happy to engage and signpost people to the help that veteran support agencies can supply. And that's a huge range, as you know and as I know. There's a huge range of support, from counselling and collaborative support to simply friendship, to actual accommodation, to a full range of mental health, substance abuse and so on support. So, I'm very grateful to that particular section of the third sector that provides that support. Local authorities are signposting people who are eligible for that support to them, it's just that we don't centrally collect the data. So, I don't want you to think that we don't care, because we do care, it's just that we haven't seen any need to centrally collect how many people that is. I expect if you asked the local authorities they would know individually. I'm happy to investigate whether it's an easy thing for us to do. I would be reluctant to divert resource into it, but if it's something that we could do relatively easily, I'm certainly happy to look into that. It's just not something we've done centrally at the moment.
Welsh: Ydw, Darren, rwy'n hapus iawn i weithio gyda nhw. A dweud y gwir, mae awdurdodau lleol eisoes yn gweithio gydag amrywiaeth eang o sefydliadau cyn-filwyr, ac, fel y dywedais, mae Hannah wedi cyfarfod â llawer iawn ohonyn nhw. Rwyf i fy hun wedi cyfarfod â nifer rhyw fymryn yn llai ohonyn nhw. Felly, rydym ni'n hapus iawn i ymgysylltu a chyfeirio pobl at y cymorth y gall asiantaethau cymorth i gyn-filwyr ei ddarparu. Ac mae honno'n amrywiaeth enfawr, fel y gwyddoch chi ac fel y gwn i. Ceir amrywiaeth eang iawn o gymorth, o gwnsela a chymorth gydweithredol i ddim mwy na chyfeillgarwch, llety, ystod lawn o gymorth iechyd meddwl, camddefnyddio sylweddau ac yn y blaen. Felly, rwy'n ddiolchgar iawn i'r rhan benodol honno o'r trydydd sector sy'n darparu'r cymorth hwnnw. Mae awdurdodau lleol yn cyfeirio pobl sy'n gymwys i dderbyn y cymorth hwnnw ato, ond nid ydym ni'n casglu'r data yn ganolog. Felly, nid wyf i eisiau i chi feddwl nad oes ots gennym ni, oherwydd mae ots gennym ni, ond nid ydym ni wedi gweld unrhyw angen i gasglu'n ganolog faint o bobl yw hynny. Rwy'n disgwyl pe baech chi'n gofyn i'r awdurdodau lleol y bydden nhw'n gwybod yn unigol. Rwy'n hapus i ymchwilio a yw'n beth hawdd i ni ei wneud. Byddwn yn gyndyn o ddargyfeirio adnoddau iddo, ond os yw'n rhywbeth y gallem ni ei wneud yn gymharol hawdd, rwy'n sicr yn fodlon ymchwilio i hynny. Ond nid yw'n rhywbeth yr ydym ni wedi ei wneud yn ganolog ar hyn o bryd.